अधिकारियों का कहना है कि 20 हजार की आबादी वाले इस गांव में पिछले दो-ढाई माह से लगातार फीवर के केस स्थानीय सीएचसी पर आ रहे हैं. कोई एक सप्ताह से तो कोई दो सप्ताह से बुखार से पीडि़त है. डॉक्टर्स का कहना है कि इन बुखार पीडि़तों में डेंगू, मलेरिया के मरीज भी मिल रहे हैं. लेकिन इस रहस्यमय बीमारी के होने के कारण का पता नहीं चल पा रहा है. एहतियात के तौर पर गांव में कीटनाशक दवाओं का छिड़काव व फॉगिंग भी कराया गया लेकिन ये सब बेअसर साबित हो रहा है.